หุ้นปิดบวก7.79จุดทะลุจุดสูงสุดเดิม
ดันหุ้นไทยปิดทะลุสูงสุดเดิม คาดการณ์แนวโน้มพรุ่งนี้ขยับต่อ
22 ก.ย. 2553

ดันหุ้นไทยปิดทะลุสูงสุดเดิม คาดการณ์แนวโน้มพรุ่งนี้ขยับต่อ 
ภาวะการลงทุนในตลาดหลักทรัพย์ วันที่ 22 ก.ย. ปรับตัวขึ้นต่อเนื่องตามเม็ดเงินต่างชาติที่ไหลเข้ามา ตลาดลดความกังวลมาตรการสกัดเงินไหลเข้า ทำให้มีแรงซื้อหุ้นขนาดใหญ่ในกลุ่มพลังงาน และกลุ่มธนาคาร ดันดัชนีระหว่างวันทะลุจุดสูงสุดเดิมรอบนี้ 944 จุด ขึ้นไปสูงสุด 948 จุด และย่อเล็กน้อยมาปิดที่ 945 จุด เพิ่มขึ้น 7.79 จุด มูลค่าซื้อขาย 42,363.18  ล้านบาท
นายชัย  จิระเสวีนุประพันธ์ ผู้จัดการฝ่ายกลยุทธ์การลงทุน บริษัทหลักทรัพย์ พัฒนสิน กล่าวว่า ตลาดหุ้นปิดทะลุจุดสูงสุดเดิมได้ ซึ่งวันพรุ่งนี้ ( 23 ก.ย.) มีโอกาสขยับขึ้นต่อไป ประมาณ 10 จุด ทั้งนี้ขึ้นอยู่กับกลุ่มและตัวหุ้นที่ซื้อขาย ดัชนีมีแนวต้าน 952 จุด และแนวรับ 935 จุด  ทั้งนี้ ให้ระวังการผันผวนของกลุ่มสื่อสาร จากผลการตัดสินการอุทธรณ์ของศาลปกครองว่าจะคุ้มครองการเปิดประมูล 3 จี ชั่วคราว ตามที่ กทช. (คณะกรรมการกิจการโทรคมนาคมแห่งชาติ  ) ร้องขอหรือไม่ ในวันที่ 23 ก.ย.นี้ 
สำหรับหลักทรัพย์ที่มีมูลค่าซื้อขายสูงสุด 5 อันดับแรกประกอบด้วย
PTT             ปิด 293 บาท เพิ่มขึ้น 6 บาท มูลค่าซื้อขาย 3,716.41 ล้านบาท
PTTCH         ปิด 132 บาท เพิ่มขึ้น 8.50 บาท มูลค่าซื้อขาย 2,629.16 ล้านบาท
BANPU        ปิด  680 บาท เพิ่มขึ้น 10 บาท  มูลค่าซื้อขาย 2,469.25 ล้านบาท
SCB             ปิด   96.75 บาท เพิ่มขึ้น 2.50 บาท มูลค่าซื้อขาย 2,141.35 ล้านบาท
KTB             ปิด   15.50 บาท ไม่เปลี่ยนแปลง มูลค่าซื้อขาย 1,563.19 ล้านบาท